### Beslutning

Fremsendes til Teknisk Udvalg til behandling i henhold til beslutning i byrådets møde den 2. december 2021.

Mindre investeringer i trafikal infrastruktur i 2022 og status på særskilte anlægsbevillinger til store infrastrukturprojekter i perioden 2022-2025.

### Resumé

Indstillingen indeholder anlægsprogrammet for trafikal infrastruktur 2022-2025. Forslaget omfatter både udmøntning af kapitalbevillinger til planlagte mindre projekter i 2022, og status på særskilte anlægsbevillinger til store infrastrukturprojekter i 2022-2025.

De foreslåede, mindre projekter vil skabe lokal trafiksikkerhed og tryghed for lette trafikanter. I prioriteringen af disse indgår fællesrådenes ønsker og Teknik og Miljøs anbefalinger til forbedring af den trafikale infrastruktur.

Herudover beskrives tidsmæssige forskydninger af allerede meddelte bevillinger til trafikal infrastruktur.

Bruttorammen for anlægsprogrammet for de fire år er 1.153 mio. kr. (2021-priser), inkl. overførsler fra forventet regnskab juni 2021. Heraf forventes 447 mio. kr. at ligge i 2022, hvoraf 43 mio. kr. er til udmøntning af mindre anlægsprojekter. Nettorammen for 2022-25 er på 1.130 mio. kr.

Teknik og Miljø anmoder samtidig om bemyndigelse til at gennemføre åstedsforretninger for projekterne i anlægsprogram 2022.

### Indstilling

At 1) Anlægsprogrammet for trafikal infrastruktur for årene 2022-2025 tages til efterretning, både for større anlæg på særskilte anlægsbevillinger jf. bilag 1 samt mindre anlæg via kapitalbevillinger jf. bilag 2.

At 2) Kapitalbevillingerne for 2022 til mindre anlægsprojekter, jf. afsnit 5, udmøntes som foreslået til bl.a. hastighedsdæmpende tiltag, opgradering af stier, anlæg af nye stianlæg samt forbedret fremkommelighed på vejnettet.

At 3) At der udmøntes og fremrykkes 7 mio. kroner fra reserven vedr. sikre skoleveje jf. afsnit 7, tabel 3.

At 4) Teknik og Miljø bemyndiges til at gennemføre åstedsforretninger eller frivillige aftaler for anlægsprojekterne i det aktuelle anlægsprogram 2022 for trafikal infrastruktur.

### Sagens forløb

18-11-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 22-11-2021 Magistraten

Fremsendes til [adresse] med bemærkning, at Magistraten i mødet den 22. november 2021 anbefaler, at byrådet tiltræder Magistratsafdelingen for Teknik og Miljøs indstilling af 3. november 2021.

Ellen Kristensen tog forbehold.

Status på følgende beskrives i notat:

* Cykel P-hus ved [adresse]i [adresse]
* Joachim Krogh, vest for [adresse] – og sammenhæng til det store anlægsprojekt om niveaufri skæring af [adresse]
* Støj-handlingsplan
* Sikre skoleveje
* [adresse] - P-pladser

Borgmester Alf Christensen var forhindret i at deltage i sagens behandling.

 [adresse] Aarhus Byråd
Fremsendes til Teknisk Udvalg til behandling i henhold til beslutning i byrådets møde den 2. december 2021.